Zakaj je Evropska komisija uporabila postopek

»delegiranega akta« za razglasitev jedrske energije

za »zeleni energent«

Why the European Commission used the Delegated Act procedure to declare nuclear energy as "green"

Leo Seserko, Faculty for Environmental Protection

Velenje, Slovenia

Povzetek

Ko je predsednik Macron nedavno izgubil večinsko podporo v francoskem parlamentu, je ugotovil, da lahko evropska komisija vodi evropski parlament tako, kot od nedavnega on vodi francoski parlament: z dekreti in brez glasovalne podpore večine parlamentarcev. Te več niti ne more pridobiti, niti se zanjo več ne trudi.

Gradnja jedrske elektrarne traja deset do dvajset let, cena električnega toka iz jedrske elektrarne je danes pet krat dražja od električnega toka iz sončnih panelov, zgraditi pa je sončne panele mogoče najkasneje v letu in pol. Največji problem pri jedrski energiji pa so jedrski odpadki, ki bodo trajno visoko radioaktivni stotine tisočev let.

Summary

After the President Macron recently lost majority support in the French Parliament, he discovered that the European Commission could run European Parliament the way he has been running the French Parliament: by decrees and without the voting support of the majority of parliamentarians. He can no longer activate the majority, nor does he bother to get it.

Construction of a nuclear power plant takes today ten to twenty years, the price of electricity from a nuclear power plant today is five times more expensive than electricity from solar panels, and it is possible to build solar panels in a year and a half at the latest. The biggest problem with nuclear power, however, is the nuclear waste that is highly radioactive, which will last for hundreds of thousands of years.

Macron, EU Commission, the Delegated act, facts in favor of sustainable electricity

Macron. Evropska komisija, delegirani akt, dejstva v korist trajnostnega električnega toka

Zakaj je Evropska komisija uporabila postopek

»delegiranega akta« za razglasitev jedrske energije

za »zeleni energent«

Dr. Leo Šešerko

**Evropska komisija se je zavedala da bo njen predlog doživel javno nasprotovanje**

Evropska unija je v primerjavi z drugimi političnimi zvezami rada trdila, da je najbolj trajnostna skupina držav članic, celo bolj kot Združene države Amerike. Drugim državam in lastnim državljanom se je predstavljala kot zgled najbolj trajnostne in zelene skupnosti. S sprejetjem delegiranega akta o taksonomiji virov energije, vključno z »zeleno« jedrsko energijo (in subvencioniranjem novih jedrskih elektrarn s proračunom v višini 350 milijard EUR), je uničila to podobo, ki je bila vse prej kot realna in daleč od resničnosti.

Številna združenja, nevladne organizacije in podjetja so protestirala potem, ko je Evropski parlament 6. julija 2022 izglasoval podporo predlogu Evropske komisije s tem, da ni z absolutno večino zavrnil nasprotnega predloga skupine evropskih poslancev, ki so predlagali zavrnitev delegiranega akta Evropske komisije, s katerim je komisija po ovinku predstavila svoj predlog razglasitve jedrske energije za trajnostni energetski vir.

Očitno se je komisija jasno zavedala, da bo njen predlog naletel na številna nasprotovanja, od njenih lastnih ekspertnih združenj in pododborov, ki so vključitev jedrske energije med zelene, trajnostne energetske vire odsvetovali ali ji odločno nasprotovali kot znanstveno neutemeljenemu, absurdnemu in družbeni ter naravnemu okolju škodljivemu predlogu.

Zato se je operativna lobistična skupina Evropske komisije v njenem ozadju zavestno in načrtno odločila, da bo uporabila vsa administrativna, proceduralna in glasovalna sredstva, da svoj v naprej pričakovani poraz predloga vključitve jedrske energije in plina med zelene energente spremeni v zmago jedrskega lobija. Zato je poleg številnih postopkov družbenega pritiska in zavajanja javnosti uporabila postopek »delegiranega akta«.

Iz reakcij javnosti, ki se v svojem nasprotovanju absurdnemu predlogu razglasitve najbolj toksičnih posledic jedrske energije za zeleni energent, in visoko radioaktivnih jedrskih odpadkov, se šokirana javnost ni veliko spraševala, zakaj je komisija uporabila zakonodajni postopek, ki večini javnosti ni jasen in poznan. Da pa je opredelitev jedrske energije in plina kot zelenih energentov absurdna in neodgovorna opredelitev Evropske komisije, pa je nasprotno večini ljudi kristalno jasno.

**Kaj je »delegirani akt« EU in zakaj ga je komisija EU izbrala kot najprimernejši zakonski instrument za razglasitev »zelene« jedrske energije?**

Kaj je delegirani akt ter kakšen je njegov pomen in vpliv na družbo? Presenetljivo je, da je v evropski javnosti zelo malo razprav o pomenu, razlogih in pomembnosti tega zakonodajnega instrumenta Evropske komisije in Evropskega parlamenta. Večinoma se govori o upravnem pomenu, ne pa o vplivu na družbo in naravno okolje danes in v prihodnosti. Novinar časopisa Le Monde Cédric Valet je 8. julija 2022 objavil komentar v tem časopisu o vključitvi zemeljskega plina in jedrske energije v evropsko zeleno taksonomijo.

Njegov komentar privede vprašanje do njegovega bistva: on delegirani akt poimenuje "dekret". To je točno to, kar ta v resnici je. Po dveh letih burne razprave o tem vprašanju v EU je postalo v EU parlamentu, v političnih strankah, med gospodarskimi akterji in nasprotniki jasno, da v tej evropski komisiji ni poti do parlamentarne demokratične rešitve in do glasovanja večine proti manjšini. Potrebno je bilo nekaj drugega in potem, ko je predsednik Macron izgubil večinsko podporo v francoskem parlamentu, je ugotovil, da lahko evropska komisija vodi evropski parlament tako, kot od nedavnega on vodi francoski parlament: z dekreti in brez glasovalne podpore večine parlamentarcev. Te več niti ne more pridobiti, niti se zanjo več ne trudi.

To je polom demokracije v Franciji. A še večji polom je, da je evropska komisija njegov model vladanja z dekreti, torej predsedniškimi ukazi, sprejela kot model svojega uvajanja taksonomije za jedrsko energijo in plin v članicah EU, ki same sebe štejejo za države članice z jedrsko energijo.

Razglasitev jedrske energije (in plina) za »zelena energenta« je ciničen poskus zaustaviti postopno izločevanje tega najbolj trajnega, toksičnega in nizko učinkovitega energenta iz javne rabe v zahodnem svetu. Kot posebno nazoren primer se kaže proizvodnja električnega toka v Franciji. Pri 54 jedrskih elektrarnah, s katerimi hkrati država vzdržuje vojaško in civilno tehnologijo, je kompleks jedrskih elektrarn hkrati neučinkovit za zadostno proizvodnjo jedrskega električnega toka in za ekonomsko vzdrževanje ostarelih in tehnološko ranljivih jedrskih elektrarn.

Kot za večino držav članic EU, ki so opustile delovanje jedrskih elektrarn, ali ustavile projekte za izgradnjo novih, bi bilo za Francijo in vse preostale delujoče ali predvidene jedrske elektrarne (v vzhodno evropskih članicah EU) smiselno, da od centralističnega in okornega obremenjevanja okolja in zdravja današnje in brezštevilnih prihodnjih generacij z visoko radioaktivnimi jedrskimi odpadki, preide na razpršeno proizvodnjo električnega toka s sončnimi paneli neposredno pri državljanih kot proizvajalcih in hkrati potrošnikih lastnega električnega toka. Ti konkurenčni opciji proizvodnje električnega toka, s sončnimi paneli na strehi ali v jederski elektrarni, se ne dopolnjujeta, ampak se medsebojno izključujeta.

**Tri dejstva govorijo v prid električnemu toku iz obnovljivih virov**

Prvotno je bila prevlada jedrskega električnega toka tako pri njegovi proizvodnji kot pri porabnikih privilegirana in zavarovana pred konkurenco obnovljivih virov iz sončnih panelov in vetrnih elektrarn. Danes tri dejstva govorijo v prid električnemu toku iz obnovljivih virov sončne in vetrne energije: gradnja jedrske elektrarne traja deset do dvajset let, vgradnja sončnih panelov traja največ leto in pol, cena električnega toka iz jedrske elektrarne je danes pet krat dražja od električnega toka iz sončnih panelov. Največji problem pri jedrski energiji pa so jedrski odpadki. In od teh izrabljeno jedrsko gorivo, ki bo visoko toksično stotine tisoče let in za katerega ni mogoče zgraditi varnega trajnega odlagališča.

Viri;

Camille Lafrance, Benjamin Wehrmann, French and German energy discrepancies hamper joint EU climate strategy, Clean Energy Wire, 03.07.2023, [Journalism for the energy transition.](https://www.cleanenergywire.org/)

[Ian Bremmer,](https://time.com/author/ian-bremmer/)  Macron Faces a Serious Political Struggle in France**,** [Time,](https://time.com/author/ian-bremmer/) October 31, 2022.

# [Austin R. Cooper](https://thebulletin.org/biography/austin-r-cooper/), A new window into France’s nuclear history September 16, 2022, Bulletin of the Atomic Scientists.